A4-0141/98

Ehdotus neuvoston asetukseksi (EY) kilpailusääntöjen yksityiskohtaisesta soveltamisesta lentoliikenteen alalla toimiviin yrityksiin annetun asetuksen (ETY) N:o 3975/87 muuttamisesta (KOM(97)0218 - C4-0258/97 - 97/0137(CNS))

Ehdotus hyväksyttiin seuraavin tarkistuksin:

(Tarkistus 1)

Johdanto-osan -1 kappale (uusi)

>Alkuperäinen teksti>

>EP:n äänestyksessä hyväksytty teksti>

lentoliikenteen ala on erittäin herkkä turvallisuuskysymysten osalta ja siten korkeaa turvallisuustasoa on pidettävä ensisijaisena sovellettaessa yhteisön kilpailusääntöjä kyseisellä alalla,

(Tarkistus 2)

Johdanto-osan -1 a kappale (uusi)

>Alkuperäinen teksti>

>EP:n äänestyksessä hyväksytty teksti>

EY:n perustamissopimukseen sisällytettävässä Amsterdamin sopimuksen uudessa 7 d artiklassa viitataan «yleistä taloudellista etua koskeviin palveluihin» yhtenä Euroopan yhteisistä arvoista ja yhteisön lain periaatteista, ja että lentoliikennepalveluja on pidettävä yleistä taloudellista etua koskevina palveluina erityisesti syrjäalueilla, joilla ne ovat elintärkeitä taatessaan yhteydet muuhun yhteisöön, ja tämän vuoksi toimivaltaisten alueellisen, kansallisen ja yhteisön tason viranomaisten on huolellisesti valvottava kaikkea tämän alan kehitystä,

(Tarkistus 3)

Johdanto-osan 3 a kappale (uusi)

>Alkuperäinen teksti>

>EP:n äänestyksessä hyväksytty teksti>

käynnissä olevat muutokset ja EY:n ilmailumarkkinoiden vapauttaminen merkitsevät huomattavaa rakennemuutosta ja mahdollisesti kielteisiä seurauksia työllisyydelle sekä pienten ja keskisuurten lentoyhtiöiden matkakustannuksille, minkä vuoksi lentokoneissa ja lentoasemilla tapahtuvan kaupallisen toiminnan ja niissä tarjottavien palvelujen merkitystä ei pidä aliarvioida,

(Tarkistus 4)

1 ARTIKLAN 1 KOHTA

1 artiklan 2 kohta (asetus (ETY) N:o 3975/87)

>Alkuperäinen teksti>

1. Poistetaan 1 artiklan 2 kohta.

>EP:n äänestyksessä hyväksytty teksti>

1.

1 artiklan 2 kohta kuuluu seuraavasti:

>Alkuperäinen teksti>

>EP:n äänestyksessä hyväksytty teksti>

"2. Tämä asetus kattaa lentoliikenteen, jonka lähtö- tai saapumispaikkana on yksi tai useampi yhteisön lentokenttä."

(Tarkistus 5)

1 ARTIKLAN 1 a KOHTA (uusi)

1 artiklan 2 a kohta (uusi) (asetus (ETY) N:o 3975/87)

>Alkuperäinen teksti>

>EP:n äänestyksessä hyväksytty teksti>

1a. Lisätään 1 artiklaan 2 a kohta seuraavasti:

>Alkuperäinen teksti>

>EP:n äänestyksessä hyväksytty teksti>

"2a. Euroopan parlamenttia kuullaan unionin ja kolmannen maan välillä tehtävästä sopimuksesta, ennen kuin sopimus annetaan neuvoston hyväksyttäväksi.»

(Tarkistus 6)

1 ARTIKLAN 2 KOHTA

18 a artikla (asetus (ETY) N:o 3975/87)

>Alkuperäinen teksti>

Jos tämän asetuksen soveltaminen on jossakin erityistapauksessa omiaan johtamaan ristiriitaan kolmansien maiden lakien, asetusten tai hallinnollisten määräysten tai yhteisön ja kolmansien maiden välisessä lentoliikenteessä sovellettaviin sopimuksiin sisältyvien määräysten kanssa, komissio järjestää mahdollisimman pian neuvottelut kyseisen maan toimivaltaisten viranomaisten kanssa.

>EP:n äänestyksessä hyväksytty teksti>

1. Jos tämän asetuksen soveltaminen on jossakin erityistapauksessa omiaan johtamaan ristiriitaan kolmansien maiden lakien, asetusten tai hallinnollisten määräysten tai yhteisön ja kolmansien maiden välisessä lentoliikenteessä sovellettaviin sopimuksiin sisältyvien määräysten kanssa, komissio järjestää mahdollisimman pian neuvottelut kyseisen maan toimivaltaisten viranomaisten kanssa, jotta edellä mainitut edut ja yhteisön laki voidaan mahdollisuuksien mukaan sovittaa yhteen.

(Tarkistus 7)

1 ARTIKLAN 2 KOHTA

18 a artiklan 1 a kohta (uusi) (asetus (ETY) N:o 3975/87)

>Alkuperäinen teksti>

>EP:n äänestyksessä hyväksytty teksti>

"1a. Jos kolmansien maiden kanssa tehtävistä sopimuksista on neuvoteltava, komissio esittää neuvostolle suosituksia, ja neuvosto valtuuttaa komission aloittamaan tarvittavat neuvottelut. Komissio johtaa neuvotteluja niiden toimintaohjeiden mukaisesti, jotka neuvosto sille voi antaa.»

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi (EY) kilpailusääntöjen yksityiskohtaisesta soveltamisesta lentoliikenteen alalla toimiviin yrityksiin annetun asetuksen (ETY) N:o 3975/87 muuttamisesta (KOM(97)0218 - C4-0258/97 - 97/0137(CNS))(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(97)0218 - 97/0137(CNS)) ((EYVL C 165, 31.5.1997, s. 13.)),

- neuvoston kuultua sitä EY:n perustamissopimuksen 87 artiklan mukaisesti (C4-0258/97),

- ottaa huomioon työjärjestyksensä 58 artiklan,

- ottaa huomioon liikenne- ja matkailuvaliokunnan mietinnön ja talous- ja raha-asioita sekä teollisuuspolitiikkaa käsittelevän valiokunnan lausunnon (A4-0141/98);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

4. Kehottaa puhemiestään välittämään tämän lausunnon neuvostolle ja komissiolle.